b'\n_START_ARTICLE_\nFreixurera\n_START_SECTION_\nEtimologia\n_START_PARAGRAPH_\nAquesta planta es coneix vulgarment amb els noms de freixurera, herba freixurera i herba de la freixura. Aquests noms, i tamb\xc3\xa9 el nom gen\xc3\xa8ric "Pulmonaria", li provenen de l\'aparen\xc3\xa7a de les seves fulles, que tenen unes taques blanquinoses a la cara superior que recorden a la freixura o pulmons. _NEWLINE_El nom de fulles de la mare de D\xc3\xa9u o llet de Maria prov\xc3\xa9 del fet que hom deia que les taques blanques eren les marques de la llet de la mare de D\xc3\xa9u i que les propietats medicinals de la planta eren el resultat de la seva miseric\xc3\xb2rdia.\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\nLa Pulmonaria officinalis, t\xc3\xa9 una distribuci\xc3\xb3 pel centre i occident d\'Europa. A Espanya i Catalunya, es troba a les zones humides, fins a les valls dels Pirineus._NEWLINE_Viu en ambients humits, com barrancs, prats o boscos nemorals. Creix amb prefer\xc3\xa8ncia sobre terrenys calcaris.\n_START_SECTION_\n\xc3\x9as com a planta medicinal\n_START_PARAGRAPH_\nPrincipalment afeccions de les vies respirat\xc3\xb2ries, com la tos, bronquitis, faringitis, tuberculosis pulmonar, gingivitis, afonia,..._NEWLINE_Tamb\xc3\xa9 s\'utilitza com a desinfectant, antis\xc3\xa8ptic en vies urinaries (cistitis, uretritis), per alteracions digestives (gastroenteritis, diarrees), per a reumatismes, fractures d\'ossos i per a ferides com a cicatritzant i antiinflamatori.\n_START_SECTION_\nAccions farmacol\xc3\xb2giques\n_START_PARAGRAPH_\nEn posseir diversos principis actius, t\xc3\xa9 diverses aplicacions._NEWLINE_Per a \xc3\xbas extern, gr\xc3\xa0cies al seu contingut en muc\xc3\xadlags, s\'utilitza com a emolient i cicatritzant per a protegir les mucoses dels conductes respiratoris._NEWLINE_A m\xc3\xa9s, tamb\xc3\xa9 posseeix activitat expectorant gr\xc3\xa0cies a les saponines i aix\xc3\xad facilita expulsar l\'acumulaci\xc3\xb3 de la mucositat en les vies respirat\xc3\xb2ries._NEWLINE_Es considera una planta remineralitzant, ja que cont\xc3\xa9 una gran quantitat de sals minerals, sobretot de silici (\xc3\xa0cid silic\xc3\xadlic), que afavoreix la cicatritzaci\xc3\xb3 de les lesions en ossos, augmenta la resist\xc3\xa8ncia i tamb\xc3\xa9 augmenta l\'activitat leucocit\xc3\xa0ria enfront de les infeccions._NEWLINE_Altres subst\xc3\xa0ncies fa que li siguin reconegudes accions antiinflamat\xc3\xb2ries, diur\xc3\xa8tiques, sudor\xc3\xadfiques, antigonadotr\xc3\xb2piques i astringents.\n_START_SECTION_\nToxicitat\n_START_PARAGRAPH_\nPresenta una toxicitat, i no es recomana fer-ne \xc3\xbas durant molt temps seguit degut al seu contingut en alcaloides pirrolisidinics hepatot\xc3\xb2xics._NEWLINE_Tamb\xc3\xa9 est\xc3\xa0 contraindicat durant l\'embar\xc3\xa0s i la lactancia, encara que no se sap si els seus components s\xc3\xb3n excretats en quantitats significatives per la llet materna, i si fos aix\xc3\xad, si pogu\xc3\xa9s afectar al nad\xc3\xb3.'